ان الحمد لله نحمده ونستعين به ونستهديه ونستغفره ونعوذ بالله من شرور انفسنا ومن سيئات اعمالنا. انه من يهده الله فلا مضل له. ومن يضلل فلن تجد له هاديا مرشدا
يا ايها الذين امنوا اتقوا الله حق تقاته ولا تموتن الا وانتم مسلمون. يا ايها الناس اتقوا ربكم الذي خلقكم من نفس واحدة وخلق منها زوجها وبث منهما رجالا كثيرا ونساء. واتقوا الله الذي تساءلون به والارحام
ان الله كان عليكم رقيبا. يا ايها الذين امنوا اتقوا الله وقولوا قولا سديدا. يصلح لكم اعمالكم ويغفر لكم ذنوبكم. ومن يطع الله ورسوله فقد فاز فوزا عظيما. اللهم صل على الحبيب محمد. اللهم صل على محمد. اللهم صل على محمد وعلى ال محمد. كما صليت على ابراهيم وعلى
ال ابراهيم انك حميد مجيد. اللهم بارك على محمد وعلى ال محمد كما باركت على ابراهيم وعلى ال ابراهيم انك حميد مجيد. اما بعد اخواني واحبابي في الله لو ما عرفتش ان فيه عرض انك انت عندك فرصة
انك تاخد شقة في مساكن شعبية. او شقة فاخرة وانت ما عرفتش وفات العرض عليك. انت هتبقى خسرت شقة. لو ما عرفتش ان كان في جبارة لتقسيط بالحلال سيارة. نفسك فيها وكانت في امكانياتك. وراحت الفرصة عليك. انت خسرت عربية
لو ما عرفتش ان فيه تخفيض رهيب في محل من المحلات. له سلعة من السلع اللي انت نفسك فيها. وراح العرض عليك انت خسرت السلعة دي. لو ما ان فيه مكان جميل مليان ترويح عن النفس ولا قرية من قرى الساحل الشمالي وانت ما عرفتش راحة لك فسحة انما لو ما عرفتش
انت رايح عليك كل حاجة. انت خسرت كل حاجة. لو راح لو لو فاتك الله سبحانه وتعالى فقد فاتك كل شيء. احنا عرفنا قدر الموبايلات وعرفنا قدر العربيات. وعرفنا قدر العمارات وعرفنا قدر الاراضي. وعرفنا قدر كل حاجة. ولكن وما قدروا الله حق قدره. كثير
كتير منا لا يعرف قدر الله وعظمة الله وجلال الله وقدرة الله. وعظمة رحمة ورأفة وبر واحسان الله. سبحانه وتعالى من فاته الله فقد فاته كل شيء. رحمة الله. مازا نعرف عن رحمة الله؟ انظر الى حديث النبي صلى الله عليه وسلم في صحيح البخاري. خلق الله
رحمة مائة جزء. يبقى النبي بيتكلم عن الرحمة لأ بيتكلم عن الرحمة المخلوقة. غير الرحمة الذاتية عند الله سبحانه وتعالى. ده دي الرحمة اللي ربنا خلقها في قلوب الام بابنها. في قلوب الملائكة بعباد الله الصالحين. في قلوب دي الرحمة المخلوقة
خلق الله الرحمة مائة جزء فامسك تسعة وتسعين جزءا. وارسل في الارض جزءا واحدا. يبقى الرحمة اللي في الكرة الارضية كلها واحد واحد في المية من رحمة ربنا المخلوقة. واحد في المية فاذا كان يوم القيامة اكمل المئة جزء. يوم القيامة انت هتفاجر
بقى كما في رواية للنبي صلى الله عليه وسلم كل رحمة ما بين طباق السماوات والارض. يعني رحمة ربنا رحمة مذهلة يا اخوانا كل الرحمة اللي على وجه الارض دي واحد في المية من رحمة الله المخلوقة. واحد في المية من الرحمات بتاعة يوم القيامة. واحد في المية تخيل
في تلاتة مليار ام على وجه الارض. كل الحنان اللي في قلبهم على ولادهم واحد في المية. تخيل التلاتة مليار اب اللي بيشقوا عشان عيالهم. كل الرحمات اللي في قلوب دي من الواحد في المية. تخيل رحمات الطيور والوحوش والكائنات لدرجة ان في كائنات بتضحي بنفسها. وبتموت عشان
ولادها عشان ولادها وهي لا تقل من كل ده من الواحد في المية. رحمة كل اللي عاملين جمعيات خيرية. وكل اللي بيسعوا في كفالة الفقراء والمساكين وكل اللي عمله جمعيات حقوق انسان. كل دي من الواحد في المية. رحمة الانبياء. رحمة عشرات الالاف من الانبياء والرسل. ورحمة
الدعاء الى الله ورحمة كل المصلحين بالناس. كل ده من الواحد في المية. امال رحمات الله. يوم القيامة هيبقى شكلها ايه ايه ؟ رحمة الله سبحانه وتعالى ماذا تعرف عن رحمة الله؟ رحمة رب العرش العظيم كرم الله. كرم الله المذهل
قد ايه ربنا كريم؟ احنا لو عرفنا ربنا يا جماعة انت لو عرفت آآ وكيل وزارة ولا لو عرفت واحد مركزه كبير في البلد ولا لو عرفت ملك من الملوك
انت عرفت ايه ؟ انما لو ما عرفتش ربنا. انت خسرت كل حاجة. كرم الله سبحانه وتعالى. تخيل كده لو انت دخلت على مسؤول كبير او دخلت على ملك من الملوك او دخلت على فبيقول لك تطلب ايه ؟ قلت له بص بقى حضرتك انا عايز شقة وعايز ارض وعايز عمارة وعايز شهادة كبيرة وعايز آآ وعايز اتجوز
وعايز آآ يبقى عندي حاجة ملكي كده في مكان ساحلي. وعايز اسافر برة عشان آآ اخد منحة من الدولة في الدكتوراه. وعاوز وازاي اتوزف في المكان الفلاني ايه يا عم فيه ايه! ايه يا عم! انت انت بتعمل ايه ولا بتطلب ايه ولا انت انت تفكيرك انت دماغك فيها حاجة! شف بقى
النبي عليه الصلاة والسلام في تلات سطور طلب من ربنا سبعة واربعين طلب. في دعاء واحد في تلات سطور في نص في دقيقة طلب من ربنا في دعوة واحدة سبعة واربعين نوع من انواع الخير. اللهم اني اسألك اللهم اني
اسألك خير المسألة وخير الدعاء وخير النجاح وخير العمل وخير الحياة وخير الممات وثبتني وثقل وارفع درجاتي وحقق ايماني وتقبل صلاتي واغفر خطيئتي واسألك الدرجات العلى من الجنة. الفردوس الاعلى طلب من وسط سبعة
ابراهيم طلب اللهم اني اسألك فواتح الخير وخواتمه وجوامعه واوله وظاهرة وباطنة واسألك الدرجات العلى من الجنة. اللهم اني اسألك خير مآتي وخير ما افعل وخير ما اعمل وخير ما ظهر وخير ما بطن واسألك الدرجات العلى من الجنة. اللهم اني اسألك ان ترفع ذكري
تضع وزري وتصلح امري وتطهر قلبي وتغفر ذنبي وتحصن فرجي وتنور قلبي واسألك الدرجات العلى من الجنة اللهم اني اسألك ان تبارك لي في نفسي وان تبارك لي في روحي وان تبارك لي في سمعي وان تبارك لي في بصري وان تبارك لي في اهلي وان تبارك
في عملي وان تبارك لي في محياي وان تبارك لي في مماتي وان تبارك لي في خلقي وان تبارك لي في خلقي واسألك الدرجات العلى من الجنة اللهم اني اسألك خير الثواب سبعة واربعين طلب في تلات سطور. مين اللي انت ممكن تطلب منه ده
ده لو ملوك الدنيا كلهم آآ قدامك كده وقلت لهم لو سمحتم انا باطلب منكم طلب اسألكم من الخير كله. عاجله واجله ما علمت منه وما لم اعلم. واعوذ بكم من الشر كله. هتبقى مجنون. هيقولوا لك يا ابني انت ما احنا نقدر نعمل كده لنفسنا عشان نعمل كده لك. ده
الملك بتاعنا كله ما نقدرش نعمل به كده لنفسنا. انما النبي عليه الصلاة والسلام حينما طلب من الله. قال اسألك من الخير كله. عاجله واجله جيلي ما علمت منه وما لم اعلم. واعوذ بك من الشر كله. عاجله واجله. ما علمت منه وما لم اعلم. طب الخير كله ده بقى؟ النبي عليه الصلاة
الصلاة والسلام في الدعوة اللي قلتها لك الوقت دي فصل الخير. طلب من ربنا سبعة واربعين نوع من انواع الخير. اللهم اني اسألك خير المسألة وخير الدعاء خير المسألة. يا رب الهمني كده ان انا لما اطلب منك اطلب الحاجات اللي فعلا هتفرق في حياتي
اكتر حاجات هتجيب خير في حياتي. وخير الدعاء لما ارفع ايدي لك يا رب اجمع قلبي كده عليك. والهمني ان انا اثني عليك بالمحامد اللي ابواب خزاينك اتفتح لي بعدها يا رب افتح علي في الدعاء. وخير العمل يا رب ايه الاعمال الصالحة اللي انا لو عملتها
حياتي كلها تتغير وهترضى عني. وفقني يا رب بقى للعمل. اللي انت هتحبني وترضى عني به. وخير النجاح. ما انا يا رب يا ما نجحت ما انا نجحت يا رب في الكلية وفي الاخر خدت الشارع علقتها على الحيطة ما بعملش بها حاجة. ولا باكسب خمسين جنيه في الشهر من وراها حتى. يا رب انا انا يا رب
ارزقني بقى النجاحات اللي تفرق بجد في حياتي. ارزقني النجاح في المجالات اللي تغير لي حياتي. وخير النجاح وخير الثواب. يا رب لما اشتغل ما هو ممكن واحد يشتغل وياخد عشر حسنات. وواحد يعمل نفس الشغلانة وياخد سبعميت حسنة. وواحد تالت تدي له قد الجبل احد. مضاعفة. اديني يا رب
باعلى اجر على العمل اللي انا باعمله في طاعتك وخير الحياة. اديني خير الدنيا كله. وخير الممات. انا عايز اموت احسن موتة. انا عايز اموت موتة كلها خير. انا وحقق ايماني. انا عايز اربي ايمان بحق وحقيقي. يقين بحق وحقيقي. حبي لك بحق
وحقيقي وارفع درجاتي. انا عايز رقيني يا رب. رقيني في الدين. رقني في قيام الليل. رقيني في العزيمة. رقيني في الارادة. رقيني في تنمية شخصيتي رقيني في اهدافي. رقيني في كل حاجة في ديني ودنيتي واخرتي. وحقق ايماني وارفع درجاتي. وتقبل صلاتي
اغفر خطيئتي. ايه وثبتني وثقل موازيني. ضاعف الحسنات يا رب لحد ما موازيني. تبقى تقيلة اوي يا رب ثبتني على طاعتك واسألك الدرجات العلى من الجنة. اللهم اني اسألك فواتح الخير وخواتما
يا رب انا عايز انا عايز افتح علي ابواب الخير. افتحها لي. فيه عبادات نفسي اعبدك بها وفيه ابواب من خير الدنيا والدين مقفولة في وشي افتح لي الابواب وخواتمة لو دخلتني طريق يا رب تم علي نعمتك للنهاية. ما تخلنيش من الناس اللي بيبدأوا الاعمال ويزهقوا في النص ويسيبوها
خليني لحد النهاية. وجوامع انا عايز يا رب ابواب الخير اللي انت تفتحها علي تبقى ابواب بتجمع كل حاجة. ساعات في نقطة واحدة تتصلح في حياتك. حياتك كلها تتصلح بعدها. ساعات في حاجة واحدة نقطة واحدة هي اللي عاملة لك كل الازمات في حياتك. نقطة واحدة هي اللي مسببة كل مشاكل
مشاكل حياتك. وانت ما انتاش عارف تكتشفها. ما انتاش فاهم جزر المشكلة فين. ما انتش فاهم الشتات اللي انت فيه بسبب ايه. ساعات يبقى بسبب واحد صاحب ليه هو اللي مضيعك اصلا. وهو اللي مبرد دمك هو اللي مفشلك. وهو اللي متوهك عن مصلحتك. ساعات بيبقى في واحد حاسدك ومديك عين
محترمة ولا ازيك باي شكل؟ ساعات في شيطان تسلط عليك. ساعات في وزرف معين انت ما انتاش عارف جدر المشاكل بتاعة حياتك فين الرسول بيقول ايه بقى ؟ وشوامع يا رب انا عايز الخير اللي يجمع لي حل مشاكلي كلها. واوله من اول
في الطريق يا رب اديني الخير. يا رب بشرني يا رب فرحني. فرحني بكل خطوة اول خطوة في كل طريق صح نزل لي الخير عشان تسبتني عليها وظاهرة وباطنة. الخير الزاهر ادهولي. والخير اللي جوايا اللي انا نفسي ما اعرفش انه عندي. في شخصيتي ونفسيتي
وطريقة تفكيري وعزيمتي وارادتي وقلبي وباطن اعضاء جسدي املاني خير. واملى حياتي خير واسألك الدرجات العلى من مصر انت بتطلب الخير بتاع الدنيا كله. فما تنساش اعظم خير وهو خير الفردوس الاعلى. فكل شوية يتكرر. الطلب ده اللهم اني اسألك خير ما
كل طريق امشي فيه بارك لي فيه. وخير ما افعل. وخير ما اعمل. خليني انسان عندي فاعلية. خلي كل اعمالي تجيب ثمرة وثواب ونتيجة. ما في الفاضي دراسة الجدوى مش عارف اعمل دراسة جدوى لكل خطوة في حياتي اعملها لي انت يا رب. انت الحسيب مش هاعرف احسبها. احسبها لي انت يا رب من عندك. انا مش هاقدر
ما ظهر وخير ما بطن. انا عايز الخير اللي انا شايفه بعنيا والخير اللي انا ما اعرفش عنه حاجة. واسألك الدرجات العلى من الجنة. اللهم اني اسألك ان تبارك لي في نفسي
وفي روحي تبارك ايه البركة البركة الخير المبارك. الخير اللي مش هيمشي. انا مش عايز اي خير. انا عايز خير ييجي في حياتي وما يسبنيش لحد ما يا رب بارك لي في نفسي. انا عايز نفسيتي دي
ما تبقاش مليانة اكتئاب وتوتر وقلق. ونوبات فزع وخوف وعقد نفسية مخبية على الناس. يا رب املا لي نفسيتي دي بقى نشاط وعزيمة واقبال وفرح واقبال عليك. آآ خليه نفسي وسعادة وسرور وفرحة وان تبارك لي في روحي. عايز روح معنوية جبارة
تدفعني للامام في حياتي. ابقى مؤيد بروح منك. وبارك لي في سمعي وبصري. الجوارح يا رب. خلي خليني لما اسمع القرآن اسمعه ببركة لما بص في خلقك في الكون ابص في بركتك. وبارك لي في خلقي. جسمي وجوارحي وشكلي. عايزه يبقى حلو. وبارك لي في خلقي
وبارك لي في اهلي وبارك لي في عملي. وبارك لي في محياي وبارك لي في مماتي. بارك لي في كل ساعة من ساعات عمري. بارك لي في محياي. بارك لي في كل يوم
عدى علي. بارك لي في كل ليلة. ايه ده! ايه ده! كل ده! في تلات سطور! كل الطلبات دي في نص دقيقة! هو ده ربنا يا جماعة يعرف ربنا هيطلب كده. اللي يعرف ربنا هيتعامل مع ربنا كده كرم الله سبحانه وتعالى. كرم غنى الله. ماذا نعرف عن غنى الله
وتعالى. يقول الله عز وجل في الحديث القدسي يا عبادي اني حرمت الظلم على نفسي وجعل نابته بينكم محرما فلا ظلموا خلاص انا انا مش هظلم حد انا خلقتك مش هظلمك
لما تلاقي مشكلة في حياتك انا ما زلمتكش. آآ ازاي ؟ ربنا هيقول لك ايه دلوقتي ازاي ؟ لما تلاقي حياتك خنيقة وكئيبة انا ما زلمتكش لما تلاقي مشكلة حصلت لك في الدنيا او في القبر او يوم القيامة انا ما زلمتكش. اني حرمت الظلم على نفسي. اوعى تفتكر ان مشاكلك زلم من ربنا
اومال ايه يا رب! اومال اللي بيحصل لي يا عبادي! كلكم ضال. انت يا ابني من غير انت من غير ضايع. انت من غير ربنا ضايع. كلكم قال لها طب وحكماء الزمان والفلاسفة وكلكم كلكم ضال. طب والعباقرة واللي بيفكروا والمفكرين واصحاب كل
كلكم ضال اللي مش هياخد قرآن وسنة ضلالي وبيضيع الناس وراه. ومدخل كل اللي ماشي وراه في شجرة. كلكم ضال الا من هديته. فاستهدوني يا عبادي كلكم جائع الا من اطعمته. طب والمالط مليونيرات فاستطعموني اطعمكم. يا عبادي كلكم عار. عار. يعني
فانت ماشي عريان من غير ربنا. انت ما لكش ستر وغطا غير ربنا اصلا. من غير ربنا الكل عاري. مفضوح مكشوف. عوراته باينة الدنيا كلها. كلكم عار الا من كسوته. فاستكسوني اكسكم. يا عبادي انكم تخطئون بالليل والنهار. انتم زنوبكم كتير اوي
انتم مش حاسين بنفسكم! هو ربنا سماه مثقالين ليه ؟ لان انتم تقال اوي. عارف اما تقول ده فلان ده دمه تقيل اوي. انتماء الارض تستجير بالله منكم. انتم اسمكم الثقلان. عشان كده ربنا بيقول يوم القيامة والقت ما فيها وتخلت. رمت الثقلين اللي كانوا تقال على قلبها
الكرة الارضية والقت ما فيها وتخلت. يا عبادي انكم تخطئون بالليل والنهار. وانا اغفر الذنوب جميعا. فاستغفروني اغفر لكم يبقى من الاخر كده انت من غيري ولا حاجة. طب ربنا بقى محتاج لك في ايه؟ يا عبادي انكم لن تبلغوا ضري فتضروني. هو انت فاكر ان ربنا
بيعاملك كده لان ربنا محتاج منك حاجة انت لا شيء بالنسبة لربنا وانكم لن تبلغوا نفعي فتنفعوني. يا عبادي لو ان اولكم واخركم وانسكم كانوا على اتقى قلب رجل منكم. سبعة مليار محمد بن عبدالله. قاعدين في الارض يسبحوا ويعبدوا ما زاد ذلك في ملكي شيئا. ولا حاجة
لو ان اولكم واخركم وانسكم وجنكم كانوا على افجر قلب رجل منكم. سبعة مليار ابليس قاعدين على وجه الارض يفسدوا قربوا ويزنوا ويقتلوا ما نقص ذلك من ملكي شيئا. انت مش فارق معي حاجة. انا مش بعمل معك كده لاني مستني منك حاجة. فالنص
الاول من الحديس انت محتاجني في كل حاجة. والنص التاني انا مش محتاج منك حاجة. الله! اومال يا رب طب تعال بقى نزودك قبل ما اقول لك القاعدة. قبل ما ربنا يقول
القاعدة يا عبادي لو ان اولكم واخركم وانسكم وجنكم السبعة مليار بني ادم وكل البشر من ايام ادم لحد العلماء بيقولوا علماء الدنيا. حوالي مية وعشرة مليار بني ادم. سكنوا الارض من ايام ادم لحد دلوقتي. من اول اول انسان. لو المية وعشرة
عشرة مليار بني ادم جم. وبكمان المية وعشرة مليان مليار جن وعفريت جم. ولو ان اولكم واخركم وانسكم وجنكم. قاموا في واحد كلهم وقفوا علماء الدنيا وعبد البشر يقول لك ان لو البشر كلهم وقفوا جنب بعض الميت مليار دول ياخدوا ربع مساحة دولة
سوريا لو كله وقف جنب بعضه ياخد ربع مساحة دولة سوريا. آآ سبحان الله في نهاية الزمان بقى ربنا هيحشر البشر كلهم الى ارض الشام. قهرا فلو قاموا في صعيد واحد فسألوني التلتميت مليار بني ادم وجن رفعوا ايديهم يا رب واحد يقول يا رب انا عايز
الكرة الارضية دهب. واحد يقول يا رب انا عايز ملك قد ملك مجرة التبانة. واحد يقول يا رب انا عايز يا رب يا رب سبعة. متين تلتميت مليار ادم وجن فسألوني فورا فاعطيت ما فيش خطط آآ كل سنتين تلاتة في مراحل آآ مواكبة احتياجات البشر
فورا الخزاين اتفتحت ونزل. فسألوني فاعطيت كل واحد منهم مسألته. ما نقص ذلك من ملكي مش ما نقص زلك من قدرتي. لأ ده الملك ده الملك المخلوق. ده ده الغنى المخلوق اللي في الخزاين. ربنا ما بيتكلمش عن
الغنى الزاتي هنا اللي في خزايني اللي موجود فعليا لو نزل عليكم كلكم كده مرة واحدة ما نقص ذلك من ملكي. الا كما ينقص المخيط اذا خلال ايام تعال على المحيط الاطلنطي كده وهات ابرة وحطها في المحيط الاطلنطي وطلعها. خدت ايه من المحيط الاطلنطي؟ انتم ربنا بيزهلك
ربنا بيزهلك بقدرته على العطاء. الحديس ده المفروض يوقفك على باب ربنا بعد كده. ما هو مش هيديك ليه؟ هو بيعرفك ان عنده عشان ديك عشان تروح له فيديك. يا عبادي الخلاصة بقى بعد كل الكلام ده. بعد ما ربنا فهمنا كل حاجة. انا مش هظلمك. لقيت مشاكل في
ومصايب وفقر وسرطان وفشل كلوي وزلم وكل مصايب الدنيا اللي احنا عايشين فيها دلوقتي نسأل الله العفو والعافية لقيت كل ده انا ما زلمتكش. انا مش محتاج منك حاجة انت اللي محتاجني في كل حاجة. وانا عندي الخير كله. طب يا رب انت بتتعامل معنا ازاي بقى؟ القانون عشان افهم
يا عبادي انما هي اعمالكم يا عبادي انما هي اعمالكم. ما فيش بيني وبينك حاجة. لا بيني وبينك نسب هجاملك عشانه. ولا بيني وبينك تار صابك عشانه. انما اقوى اداة قصر في اللغة. هي ضمير الشأن. هي القصة كلها بيسموها ضمير القصة. القصة كلها
اذهب عملك. يا عبادي انما هي اعمالكم. عايز تعرف انت في ده ليه؟ شف انت بتعمل ايه شف معاصيك شكلها ايه شف طاعاتك شكلها ايه. فمن وجد خيرا لقيت بقى الدنيا مزهزهة وحلوة. اه ولقيت بقى خير ما تفعل وخير ما تأتي
وفواتح الخير وخواتمها وجوامعها. واولها وظاهرة وباطية. ولقيت الدنيا كلها الخير بيتنطط حواليك كده. فما قلنا وجد خيرا رحمة الله ومن وجد غير ذلك فلا يلومن الا نفسه. انت اللي جاني على نفسك. انت اللي ماسك شاكوش وقاعد تدق على دماغك. ما حدش بيدق
عليك ما حدش بيضايقك. ما فيش بينك وبين ربنا حاجة ربنا يزلمك عشانها. سبحانه وتعالى تعالى الله سبحانه وتعالى حديس جبار. وربنا بيقول لك فيه من الاخر القصة كلها ايه ؟ غنى الله. لطف الله الخفي. انك انت تعرف كل صفة من صفات ربنا. الواحد مش عارف يتكلم عن ايه ويسيب ايه. عظمة
الله عظمة الله يقول النبي صلى الله عليه وسلم ما تستقل الشمس. فيبقى شيء الا سبح الله بحمده الا ما كان من الشياطين واغبياء بني ادم. ما تستقل يعني ما الشمس اول ما بتشرق اول ما بيطلع
نورها كده كل المخلوقات اللي طلع عليها الشمس تسبح بحمد الله. والشمس على طول في شروق مستمر. فالدنيا كلها قاعدة تسبح بحمد الله الوحيد اللي ما بيسبحش في جلسة الضحى مين ؟ الكون كله بيقعد جلسة الضحى. الكون كله بيسبح ربنا. بيقعد جلسة الحج والعمرة وبيسبح
عند شروق الشمس الوحيد الوحيد اللي ما بيسبحوش مين ؟ الا ما كان من الشياطين واغبياء بني ادم. يبقى الغباء مش انك انت ما عرفتش تجيب تسعة وتسعين في في السانوية العامة الغباء مش ان الواحد ما هوش عارف يعمل صفقات. الغباء مش ان الواحد ما يعرفش يضرب اربع ارقام في ست ارقام في
في عشر سواني الغباء ان الانسان مش عارف ياخد من خزاين عرضها السماوات والارض ما يكفيه في حياته الغباء ان يبقى الانسان له رب بهزا الكرم والواحد ماشي حافي. الواد ماشي وهدومه مقطعة وماشي حافي وحالته تصعب على الكافر
فواحد بيقول لواحد ايه ده يا جدع! الواد ده شكله صعب اوي! هو الواد ده يا عيني ابوه ميت! قال لابوه ميت! ده انت طيب! ده ابوه عايش وابوك يعني فرعان شبابه. الله! يبقى آآ ابويا عيني غلبان وفقير ومش لاقي يجيب له ياكل. قال له ابوه مش لاقي. ده ابوه ملط ملياردير
قال له يبقى ابوه بقى راجل قاسي. وراجل فز وغليز وشديد وقلبه حجر على ولاده. قال لابوه ده اطيب بني ادم تتعامل معه. واكرم بني ادم اتعامل معه. خلاص الراجل ما عدش محتاج يسأل. هيقوم رايح على الواد اللي ماشي حافي ده. ويقول له يا ابني اسمع كلام ابوك
يا ابني ما هو بالتأكيد ما دام ابوك كريم وغني وموجود وانت ماشي كده. يبقى انت عامل مصيبة. ابوك سايبك كده عشانها. الا ما كان من الشياطين واغبياء بني ادم. الغباء العلماء اتكلموا عن الزكاء الدراسي كتير كتير. لحد ما طلع عالم الزكاء الاجتماعي والزكاء العاطفي
حياتي قال لك لا لا لا لا لا زكاء الدراسة والمية اتنين ونص في المية في السانوية العامة ده لا يتوقف عليه الا عشرين في المية من نجاح البني ادم في الحياة
امال يا مولانا نجاح الناس والرؤساء والملوك والوزرا والمالت بليارديرات واصحاب الشركات عاملين الدنيا بيقودوا العالم دول ؟ قال لك ده نوع تاني من الزكاة. اسمه الزكاء الوجداني والزكاء الحياتي. والزكاء العاطفي. زكاء الحياة يعني
قال لك تمانين في المية من نجاح متوقف عليه. هنا بقى واغبياء بني ادم اخطر نوع من انواع الزكاء. الزكاء في معاملة الله الانسان اللي ما عندوش زكاء في معاملة ربنا قال لك الانسان اللي ما عندوش زكاة في معاملة البشر تمانين في المية من حياته فاشلة. اللي ما عندوش زكاء في معاملة البشر تمانين في المية من حياته فاشلة
فاشل ييجي يتعامل مع مدير الشغل بتاعه. هو فاكر نفسه ايه! هو مش عارف ان يا ابني ده مديرك! يا عم ده ده حتى لو راجل وحش! الناس ما بتتعاملش مع
ايه يا عم التعامل ايه يا عم القفش ده! يا عم بلاش قفش كده في الدنيا! ترك دم قلبك. قفشك مع مراتك وقفشك مع ولادك. وقفشك مع جيرانك مع مدير الشغل الدنيا مش كده. ده في علم الزكاء الاجتماعي بيسموه غبي. لانه ماشي بيخسر وهو فاكر ان كرامتي. يا ابني الكرامة مش كده
اهو بقى النوع الغباء في معاملة ربنا بيؤدي الى ايه ؟ عظمة الله سبحانه وتعالى اللي الرسول عليه الصلاة والسلام لما جاء له حبر اليهود فقال له ان بئت ان الله يوم القيامة يحمل السماوات على اصبع والاراضي
طين على اصبع والجبال والشجر على اصبع. النبي عليه الصلاة والسلام ضحك. الكون ده كله يحمل على اصبع من اصابع رب العرش العظيم بلا تشبيه ولا تعطيل ولا تكييف ولا تمثيل. تعالي سبحان الله ليس كمثله شيء وهو السميع البصير. الكون ده كله انت مين
انت ايه مشكلتك؟ انت انت ايه بالنسبة لقدرة رب العرش العظيم؟ قدرة الله. تعرف ايه عن قدرة الله؟ النبي صلى الله عليه وسلم جاء له ما لك بن نضلة. ما لك بن نضلة كان واحد ملطي مليونير من تجار المواشي في جزيرة العرب. فجاي يسلم فالنبي لقى لابس لبس
قطع كده لبس مقشف. يعني بالرواية قشف الثياب. لبس مقشف. لبس رف فالنبي بيقول له آآ آآ هل عندك مال؟ هو انت انت يعني معدم ولا انت معك فلوس؟ فقال له من اي المال شئت؟ عندي من البقر
من الابل ومن الغنم. ده انا ملط مليونير. قال لها اومال فالرسول قال له ازا اعطاك الله نعمة فليرى اثر نعمتي وكرامته عليك امال لابس كده ليه ؟ لما ربنا مديك ملايين. انت عامل في نفسك كده ليه وعربيتك شكلها كده ليه ؟ ولبسك شكله كده ليه ؟ خلي نعمة ربنا تبان عليك. شكرا لله. عشان
ناس تعرف ان ربنا بيكرم وبيدي وبينعم سبحانه وتعالى. فقال له النبي صلى الله عليه وسلم في نهاية الحديس ساعد النبي عليه الصلاة والسلام قال له انت كنت بتجيب بقى الابل وتقوم اهو تاجر مواشي. وتقوم قاطع ودانها. وتقوم بقى ايه الابل دي حرام ان حد ياكلها. الابل دي للالهة
فقال له اه ده انا كنت بعمل كده. النبي عليه الصلاة والسلام قال له ساعد الله اشد من ساعدك. وموسى الله احد من موسى النبي عليه الصلاة والسلام بيقول له هو انت بقى فاكر بقى ان ربنا ما كانش قادر انه يخلقها كده ان ربنا ما كانش عنده القوة ان يخلقها كده انت بقى اللي جاي تعدل على خلق الله
انت اللي جاي فبيقول له ساعد الله اشد من ساعدك. كلمة تاخدها شعار في حياتك. ربنا اقرب من الكل. ربنا اقوى من كل قوي. ربنا كل زي ما كسرى بعت للنبي عليه الصلاة والسلام اتنين من من اليمن وكانت اليمن تبع الفرس ايامها
اقبضوا لي على اللي اسمه محمد ابن عبدالله ده وهاتوه لي هنا وايدوه وهاتوه لي هنا. انزلوا البلد اللي هو فيها دي واقبضوا على اللي ما هوش فاهم حاجة. فراحوا بقى فبيقولوا
النبي عليه الصلاة والسلام بالليل احنا جايين من عند ربنا آآ كسرى كانوا بيقولوا هو ربنا يعني. جايين من عند ربنا آآ عشان تيجي معنا نقتادك بالسلاسل النبي عليه الصلاة والسلام قال لهم كثوا الى الفجر. فلما صلى النبي الفجر قال ان ربي قتل ربكما. انا ربنا
بتاع انا قتل ربنا بتاعكم انتم. ليلتها آآ كسرى ابن شراويه عمل انقلاب عليه وقتله. والخبر ده ما كانش فيه اعلام ولا وطن ولا رسايل واتس يتعرف الخبر ده المفروض كان بعد شهر يتعرف. بعدها بمدة. اما الخبر وصل عرفوا ان كسرى اتقتل في هزه الليلة. فقال
نربي قتل ربكم وربنا كبير. لا يرد القدر الا الدعاء. ربنا قادر وقدرة الله ممكن تغير اي شيء. والانسان ثقته في قدرته الله بتغير له حياته. يقينه ان ربنا يقدر يعمل اي حاجة. وربنا سبحانه وتعالى قادر على فعل اي شيء. معرفة الله. معرفة الناس كنوز. طب معرفة
مش كنوز. معرفة ربنا هي سبب السعادة. معرفة ربنا هي اللي هتديك امل في الحياة. معرفة ربنا هي اللي هتحول اكتئابك وتوترك لسكينة. عبادة في الله هي اللي هتغير لك حياتك. يا عبادي انما هي اعمالكم. لما الانسان يعرف ربنا البوصلة الداخلية بتاعته هتتزبط على الوجهة الصح. انما طول ما الانسان
لا يرى الا الاسباب خد اسباب. زي ما ربنا زي ما الرسول عليه الصلاة والسلام بيقول كده في صحيح البخاري. ليست السنة الا تمطر. مش الشدة والقهر ان ما ينزلش مطر من السما. اومال يا رسول الله! ما هي بتسود وبتظلم ولا فيها نبع مية ولا فيه خضرة ولا فيه خضرة نرعى بها البهايم بتاعتنا
الا لما ما بينزلش المطر النبي قال لهم لا لا لا الكلام ده غلط. ليست السنة الا تمطر ولكن السنة اي الشدة والقحط. انتم تروا وتمطروا ثم لا ينبت الزرع. عايز تاخد اسباب؟ خد اسباب زي ما انت عايز. خد تلاتين جهاز كهربي في بيتك
وخدوا عربيات ما حصلتش وخد فلوس وفي الاخر ثم لا ينبت الزرع ما فيش سعادة. ما فيش راحة بال ما فيش سكينة. نص المجتمع بينام مهدئات والادوية النفسية. ليه ؟ خدوا اسباب زي ما انتم عايزين ان لم يكن معك المسبب ان لم يكن معك الله القادر فماذا تغني عنك
طيب اقول قولي هذا واستغفر الله لي ولكم الحمد لله وكفى. وصلاة وسلاما على عباده الذين اصطفى. اللهم لك الحمد كله. ولك الملك كله. وبيدك الخير كله واليك يرجع الامر كله. لبيك يا ربنا وسعديك والخير كل الخير في يديك. والشر ليس اليك نحن بك واليك. تباركت
يا ليت الحمد لله الذي اطعمنا وسقانا وكفانا واوانا. فكم ممن لا كافي له ولا مؤي. الحمد لله حمدا كثيرا طيبا مباركا فيه غير مكفي ولا مكفور ولا مودع ولا مستغنى عنه ربنا. اللهم اطعمت وسقيت واغنيت واقنيت
وهديت واجتبيت فلك الحمد على ما اعطيت. الحمد لله عدد ما خلق. الحمد لله ملء ما خلق. الحمد لله عدد ما في السماوات وما في الارض الحمد لله عدد ما احصى كتابه والحمد لله على ما احصى كتابه. والحمد لله عدد كل شيء. والحمدلله ملئ كل شيء
اللهم لك الحمد عدد خلقك ورضا نفسك وزنة عرشك ومداد كلماتك لك الحمد يا ربي عدد قطر الامطار وعدد ورق الاشجار وعدد مكاييل البحار. وعدد ما اظلم عليه الليل واضاء عليه النهار. اللهم صل على الحبيب محمد مثل ذلك
اللهم صل وسلم وزد وبارك على الحبيب محمد. عليه الصلاة والسلام. كما ان الله رؤوف. وكما ان الله طيب. وكما ان الله وسعت كل شيء وكما ان الله غني كريم. فان الله عزيز. ربنا عزيز مش ربنا اللي يتقال له لأ. ولا ربنا اللي
حد يدي له ضهره. ولا ربنا اللي يناديك وتقول له مش فاضي الوقتي. ولا ربنا اللي يعرض عنه وتقول له ما عنديش وقت لك يا رب. ربنا عزيز. عن ابي نجي
عمران بن حصين فيما صححه الشيخ الالباني انه قال قال رسول الله صلى الله عليه وسلم يكون في هذه الامة خسف ومسخ وقذف. فقال رجل من المسلمين ومتى ذاك يا رسول الله؟ فقال النبي صلى الله عليه وسلم اذا
ظهرت القينات والمعازف وشربت الخمور. قالت السيدة عائشة يا رسول الله انهلك وفينا قال نعم اذا كثر الخبث. النبي صلى الله عليه وسلم يقول يكون في هذه الامة. يعني عقوبات ربنا الدنيوية ما بتنزلش
الكفار بس ربنا عامل سنن. لو الكافر اتعرض لها بياخد على دماغه. ولو المسلم اتعرض لها بياخد على دماغه. ففي حاجة العقوبات العامة للذنوب. فيه حاجة اسمها العقوبات الخاصة. واحد آآ آآ بيخون آآ واحد مع مراته. واحد مدمن معاصي سر ولا يتوب الى الله
واحد بياكل رشوة واحد كل ورس ربنا ينتقم منه. وما حدش فاهم هو اللي ربنا عمله فيه ده عمله فيه كده ليه؟ ربنا انتقم منه سبحانه وتعالى الا في خاصة نفسه في نفسيته في رزقه ان العبد ليحرم الرزق بالذنب يصيبه. فيه رزق واتحرم منه فيه حاجة وحصلت بسبب
معصية وهو فاهم كويس جدا ده بسبب ايه معصية انما فيه حاجة اسمها العقوبات العامة. مش الخاصة المجتمع كله نزل عليه الله. المجتمع كله بقى مليان مرض. المجتمع كله بقى مليان فقر. المجتمع كله بقى مليان اكتئاب. المجتمع كله بقى مليان تباغض وتشحن
وتهاجر وحاجة ما تتطقش. المجتمع بقى مليان زلم. هو فيه ايه ؟ يكون في هذه الامة تلات عقوبات عامة. خسف القزف ده من الارض زي الزلازل زي الانهيارات الارضية. ومسخ المسخ ده ان الحاجة الجميلة تبقى قبيحة. فيه مسخ للابدان وفيه مسخ
القلوب وفيه مسخ للعقول وفيه مسخ للنفوس. والعياذ بالله فيه مسوخ. عدنا نعيش في هذا هذا المجتمع مع مسوخ والعياذ بالله ومسخ وقذف. القزف بقى من السما من فوق. زي ما قذف قوم لوط كده من السما من فوق القزف
ده بقى بايه بعقوبة تنزل من السماء. يعني عقوبات ارضية وعقوبات بشرية وعقوبات سماوية. فقال رجل من المسلمين ما قالش كيف ذاك مش مش شاكك ومتى ذاك؟ ده ده بقى لما يحصل ما هو عارف ان ربنا عادل. عارف ان ربنا اني حرمت الظلم على نفسي. ربنا اما هيعملها مش هتبقى ظلم
طب امتى بقى يا رسول الله؟ هيتخسف بنا الارض. امتى هيبقى البني ادم عايش مكسوف بالارض؟ بيجيب الجنيه بتلوين رح بيطفح الدم وما فيش حاجة مكفية. كأنه بيردم في بحر. امتى هتبقى شقى شقى بالمنزر ده وسواد السواد كده
يا رسول الله امتى الدنيا هتبقى ضلمة كده وهتبقى بعد ما كانت بمبي بقت كروهات امتى المعاملة الصعبة دي هتحصل امتى ربنا هيعامل الامة بالمعاملة الصعبة السما اللي بتنزل الرزق تنزل قزف تنزل امراض وتنزل اكتئاب وتنزل هموم وتنزل فقر
التبديل ده بيحصل ليه يا رسول الله؟ فقال النبي صلى الله عليه وسلم اذا ظهرت مش ازا حدست. القينات الامة المغنيات وحفلات ليلة رأس السنة والالبوم جديد والمهرجانات والبتاعات اذا بقى واللي بيرقصوا. اذا ظهرت القينات والمعازف
والاغاني المحرمة وشربت الخمور. الرسول ما قلش ازا حدست. اصل طول عمر الدنيا فيها مغنيات وفيها مغنيين وفيها راقصات وفيها معازف وفيها خمور طول عمر الدنيا. ايام النبي نفسه في المدينة المنورة بعد تحريم الخمر كان فيه ناس بتؤتى شربة خمر بيدخلوها ازاي دول
اهو فيه ناس مصممة على المعصية. او ضعيفة قدام المعصية. انما كانوا عاملين زي الخفافيش اللي اول ما الشمس بتطلع مستخبيين في الكهوف فعمر الخفافيش ما هتموت. مش هيجي لحزة على وجه الارض مش هيبقى فيه معصية. ولكن لما بيبقى الدين زاهر وفيه دعوة الى الله. والناس عندها
ضمير مع ربنا اما بتلاقي الحرام في بيتها بتقول حرام. واما بتلاقي الحرام في شغلها بتقول حرام. واما بتلاقي الحرام في دراستها بتقول حرام واما بتلاقي الحرام في الشارع بتقول حرام؟ اما الناس يموت ضميرها وما عادش حد بيقول حرام. فشمس الدعوة غابت. الخفافيش بقى اللي كانت مستخبية
هي في الكهوف بتاعتها وجحور المعصية طلعت لك. خلاص تفاجئ ان عيني عينك بقى ازا ظهرت يعني عيني عينك. بقى الفجور والعري الرشوة والربا عيني عينك. بقى كل المعاصي الراجل قاعد في بيته لبس بنته. يا ابني انت انت ساكت ازاي؟ عيني عينك
واللي خير واللي ابنه بيعمله عنق بقى كل حاجة عيني عينك. خلاص والمواقع الاباحية والكليبات ولكل ده بقى لما تبقى المعصية عيني عينك معناها ان الناس مات ضميرها مع ربنا وما عادش حد بيقول. حرام وحلال وما عادش حد بيدعو الى الله. العقوبات العامة بتنزل على المجتمع كله. صالح
وفاسد. عشان كده السيدة عائشة قالت يا رسول الله انهلك ؟ وفينا الصالحون؟ ما هو زي ما الخفافيش موجودة. حتى والمجتمع كله صالح؟ برضو الصالحين موجودين حتى والمجتمع كله فاسد. فيه ناس كتير صالحة ولكن ما بيتكلموش صالحة مش مصلحة. فبتقول له يا رسول الله بقى لو فيه صالحون
قال لها كله هيتاخد. امال مين اللي هينجو ؟ المصلحون. المصلح اللي بيدعو الى الله. اللي بيتكلم عن ربنا. هو ده بيبيانجو ساعة لما بتظهر المعاصي ربنا عزيز سبحانه وتعالى في هذه الايام التي نحن فيها كثير من المسلمين يقتدون للاسف الشديد ويتشبهون
هنا بالغرب الذي ظل الطريق عن الله سبحانه وتعالى والكريسماس وهنعمل والحفلات ومش الحفلات انت ادعو الى الله عن ربنا. عرف الناس الحرام بالحلال. انما لما الدنيا كلها بتبقى كده شايفة المعصية وساكتة. العقوبة بتنزل على الجميع. فتنزل على الفاسد والصالح
ولكنها لا تنزل على المصلح. ربنا جميل. وربنا عظيم. وربنا كريم. وربنا عنده كتير اوي. وربنا يقدر يغير لك حياتك في لحزة ربنا ما يتقالوش لأ. ما ينفعش تدي لربنا ضهرك. ما ينفعش تبقى مشغول عن ربنا. ما ينفعش ربنا يبقى وسط اولويات حياتك رقم اتنين تلاتة
اربعة عشرة. ربنا هو الاول والاخر وما فيش حاجة في النص. كل ما هتعامل ربنا صح. كل ما ربنا هيعاملك اكرم معاملة. واجمل معاملة واعظم معاملة اللهم انا نسألك من الخير كله. عاجله واجله. ما علمنا منه وما لم نعلم. ونعوذ بك من الشر كله. عاجله
واجله ما علمنا منه وما لم نعلم. اللهم انا نسألك خير المسألة وخير الدعاء وخير النجاح وخير العمل وخير الثواب وثبتنا وثقل موازيننا وحقق ايماننا وارفع درجاتنا وتقبل صلاتي واغفر خطايانا ونسألك الدرجات العلى من الجنة. اللهم انا نسألك فواتح الخير وخواتمه وجوامعه
وظاهرة وباطنة. ونسألك الدرجات العلى من الجنة. اللهم انا نسألك خير ما نأتي وخير ما نفعل. وخير نعمل وخير ما ظهر وخير ما بطن. ونسألك الدرجات العلى من الجنة. اللهم انا نسألك اللهم انا
اسألك ان تضع وزرنا وان تغفر ذنبنا وان تطهر قلوبنا. وان تحصن فروجنا وان تنور قلوبنا وان ترفع ذكرنا. ونسألك الدرجات العلى من الجنة. اللهم انا نسألك ان تبارك لنا في نفوسنا وان تبارك لنا في اسماعنا. وان تبارك لنا في ابصارنا. وان تبارك لنا في ارواحنا. وان تبارك لنا في
في خلقنا وان تبارك لنا في خلقنا. وان تبارك لنا في اهلنا. وان تبارك لنا في عملنا. وان تبارك لنا في محيانا وان تبارك لنا في مماتنا. ونسألك الدرجات العلا من الجنة. اللهم يا مقلب القلوب ثبت
قلوبنا على دينك. اللهم مصرف القلوب صرف قلوبنا على طاعتك. ربنا لا تؤاخذنا بما فعل السفهاء منا. ربي انا مغلوبون فانتصر اللهم انا نسألك من فضلك ورحمتك فانه لا يملكها الا انت. اللهم اكفنا بحلالك عن حرامك. واغننا بفضلك عمن سواك
اللهم زدنا ولا تنقصنا. واكرمنا ولا تهنا. واعطنا ولا تحرمنا. واثرنا ولا تؤثر علينا وارضنا وارض عنا سبحانك اللهم وبحمدك اشهد ان لا اله الا انت استغفرك واتوب اليك